蘇文忠西湖聽琴觀月詩帖贊
作者：岳珂
朝代：宋

paragraphs: 西湖之名，杭潁異轍。
然皆足以寄七絃之清調，而共千里之明月。
方指地而辨訛，客鬨堂而纓絕。
迄五日之考據，驗注編于一閲。
是詩之來，予目所別。
昔也傳觀，今焉秘笈。
歎人事之易變，何凋零之飄忽。
然則記歲月于所見，而逸名氏于可闕，亦予之所不忍恝也。